**Reguli de comportament pentru meciul de FED CUP by BNP Paribas, România – Belgia, din Sala Polivalentă din București**

**Intrarea în sală**

Accesul în sală se face începând cu ora 10.00, în zilele de sâmbătă 11 februarie și duminică, 12 februarie. **Spectatorii sunt rugați să vină cât mai devreme la sală pentru a evita aglomerarea căilor de acces.**

**Accesul copiilor preșcolari**

Accesul publicului în sală se face numai pe bază de bilete (întregi sau reduse).

Este interzis accesul la eveniment al copiilor sub 3 ani!

Copiii cu varsta intre 3-7 ani au acces gratuit, doar insotiti de 1 adult cu bilet valabil si vor ocupa acelasi loc cu insotitorul.

**Foto și Video**

Accesul în sală cu camere video-TV profesionale și cu aparate foto și obiective profesionale (cu excepția fotografilor acreditați) este INTERZIS, ***inclusiv cameramanilor care sunt acreditați pentru acest eveniment dar nu dețin drepturile de televizare.***

**Reguli de comportament în timpul meciurilor:**

- accesul în arenă după începerea meciului este permis după primele 3 game-uri, apoi din 2 în 2 game-uri și la sfârșitul setului;  
- în arena este obligatoriu ca telefoanele mobile să fie pe silent;  
- în arenă se păstrează liniștea în timpul desfășurării punctului;  
- nu se încurajează echipa sau se aplaudă între primul și al doilea serviciu;

**Spectatorilor le este INTERZIS (extras din Legea 4/2008 completata de Legea 10/2012):**

a) să pătrundă sau să încerce pătrunderea în incinta bazei sportive ori, după caz, a arenei sportive fără documente de acces sau prin încălcarea normelor legale de acces stabilite de organizator;  
b) să folosească, în scopul pătrunderii în incinta arenei sportive, documente de acces individualizate care nu le aparțin şi care, potrivit normelor stabilite de organizator, pot fi folosite doar de către titular;  
c) să pătrundă în stare vădită de beție sau să consume băuturi alcoolice în arena sportivă;  
d) să introducă sau să încerce introducerea de băuturi alcoolice în arena sportivă; e) să introducă în arena sportivă inscripții, embleme, pancarte, bannere, afişe, steaguri sau alte suporturi ce conțin simboluri, sloganuri, imagini ori texte cu conținut obscen;  
f) să refuze prezentarea documentelor de acces şi, după caz, a actelor de identitate, la solicitarea justificată a forțelor de ordine sau a personalului de ordine şi siguranță;  
g) să refuze supunerea la efectuarea controlului corporal preventiv şi al bagajelor de către forțele de ordine;  
h) să ocupe alte locuri decât cele prevăzute pe documentele de acces, urmat de refuzul eliberării acestora la avertismentul verbal al reprezentanților societății specializate de protecție şi pază sau al forțelor de ordine;  
i) să arunce asupra celorlalți spectatori, asupra oficialilor sau a jucătorilor, asupra forțelor de ordine sau a personalului de ordine şi siguranță, asupra bunurilor mobile şi imobile aflate în incinta bazei sportive, precum şi în direcția suprafeței de joc cu obiecte de orice fel sau cu substanțe corozive ori care murdăresc;  
j) să escaladeze gardurile care delimitează spațiul de joc sau gardurile interioare de separare a sectoarelor  
k) să se cațere pe gardul care delimitează spațiul de joc de tribună;  
l) să provoace ori să participe efectiv la scandal în incinta bazei sportive ori, după caz, a arenei sportive;  
m) să săvârşească fapte, acte sau gesturi obscene, să profereze ori să scandeze injurii, cuvinte sau expresii jignitoare ori vulgare, precum şi amenințări cu acte de violență împotriva celorlalți spectatori, oficiali, jucători sau a bunurilor acestora; n) să profereze ori să scandeze injurii, cuvinte sau expresii jignitoare ori vulgare la adresa forțelor de ordine sau a personalului de ordine şi siguranță;  
o) să amenințe cu acte de violență forțele de ordine sau personalul de ordine şi siguranță;  
p) să îşi ascundă fața cu articole de îmbrăcăminte sau alte accesorii, cu intenția de a împiedica identificarea;  
r) să scrie sau să deseneze pe pereții imobilelor, pe garduri sau pe alte obiecte amplasate în baza sportivă sau în arena sportivă;  
s) să dezlipească sau să distrugă reclamele, anunțurile şi afişele expuse de organizator în incinta bazei sau a arenei sportive, precum şi să deterioreze, să ridice sau să mute semnele ori indicatoarele amplasate de organizator, pentru facilitarea accesului în arenă, sau a celor care semnalează existența unui pericol pentru viața persoanelor;  
ş) să ridice sau să mute, fără drept, barajele, gardurile ori alte obstacole amplasate de organizator sau de către forțele de ordine, pentru delimitarea sectoarelor de tribună ori peluză, pentru separarea grupurilor de suporteri şi a terenului de joc de tribună, inclusiv pe cele amplasate cu caracter temporar;  
t) să amplaseze emblemele, pancartele, bannerele, afişele, steagurile sau alte mijloace de publicitate vizuală în alte locuri decât cele stabilite de organizator;  
ț) să nu respecte regulile stabilite de organizator privind deplasarea spectatorilor în incinta arenei sportive;  
u) să nu respecte măsurile de ordine dispuse de organizator sau de comandantul forțelor de ordine, în cazul producerii unor catastrofe, calamități naturale sau al altor pericole;  
v) să refuze părăsirea imediată a arenei sportive, dacă măsura evacuării a fost dispusă de către personalul de ordine şi siguranță sau de către forțele de ordine.